Kan løslates neste sommer

Forsvarer: Han har varslet en anke

DØMT PÅ NYTT: I fjor høst slo dommerne i Oslo tingrett fast at mannen (38) som er tiltalt for drapet på Sigrid Giskegjerde Schjetne (16) ikke har innsikt i egen sykdom og at han kan skade på nytt dersom han slipper ut. 38-åringen nekter straffskyld og anket dommen på stedet. Nå er han dømt på nytt. Foto: HELGE MIKALSEN

Dømt for drapet på Sigrid (16) - men kan ikke straffes

Den tiltalte 38-åringen drepte Sigrid Giskegjerde Schjetne, men han var strafferettslig utilregnelig, mener juryen i Borgarting lagmannsrett.

Oppdatert 9. mai 2014

Artikkelen er over seks år gammel

Det melder NTB.

Den 38 år gamle mannen fra Ålesund nekter straffskyld og påstår at han ikke har noe med drapet på Sigrid å gjøre.

Den 16 år gamle jenta fra Østensjø i Oslo forsvant sporløst noen hundre hundre meter fra familiens hjem natt til 5. august 2012. En drøy måned senere 16-åringen funnet drept i et skogholt på Kolbotn utenfor hovedstaden.

LES OGSÅ: Kan løslates neste sommer

DREPT: Sigrid Giskegjerde Schjetne (16). Foto: PRIVAT

I Oslo tingrett i fjor høst ble 38-åringen fra Sunnmøre dømt til tvungen psykisk helsevern.

Samme konklusjon

Under rettssaken gjentok han flere ganger at han ikke har noen psykiske problemer og derfor ikke kan erklæres utilregnelig.

I forkant av hovedforhandlingen i tingretten ble den tiltalte sunnmøringen vurdert av tre sakkyndige som var uenig om hans tilregnelighet. To mener 38-åringen var tilregnelig, mens én mener han var utilregnelig. I etterkant har de sakkyndige hatt nye samtaler med tiltalte.

Vil trolig anke

Nå har juryen i Borgarting lagmannsrett kommet frem til at 38-åringen drepte den 16 år gamle Oslo-jenta, men at han var utilregnelig i tiden da drapet skjedde.

- Han har varslet at han vil anke en eventuell dom dersom han blir overført til helsevern, sier 38-åringens forsvarer John Christian Elden til VG.

Forsvareren har inntrykk av at lagretten ikke legger til grunn at det var tiltalte som kidnappet Sigrid.

FORSVARER: John Christian Elden. Foto: JAN PETTER LYNAU

- Jeg merker meg at lagretten ved sine spørsmål og svar synes å ha lagt til grunn at det ikke er tiltalte som har kidnappet henne. Hva som ligger i dette er uklart for meg, men kan indikere at det er en annen gjerningsmann i saken som politiet ikke har funnet, sier Elden.

Siden dommen falt i tingretten, har mannen sittet fengslet. Nå som han har blitt dømt til tvungent psykisk helsevern på nytt, vil han kunne begjære seg løslatt hvert år.

- Foreldrene mener 38-åringen burde blitt dømt til forvaring

Bistandsadvokat Harald Stabell forteller til VG at foreldrene til Sigrid forstår at 38-åringen har en alvorlig diagnose og sykdom.

- Men de mener likevel at han må ha vært tilregnelig da han begikk disse handlingene og at han dermed burde hatt en straff - og da forvaring, sier Stabell.

- Opp i alt det tragiske, så er de positive til at retten med endelig virkning har slått fast at det var han som drepte datteren deres, fortsetter bistandsadvokaten.

- Hva tenker foreldrene om den varslede anken?

- De er ikke opptatt av det. Det er endelig avgjort at det er han som har begått drapet, var utilregnelig og dermed ikke kan straffes, svarer Stabell.

Publisert: 09.05.14 kl. 16:30 Oppdatert: 09.05.14 kl. 17:10

Mer om Sigrid Undset